CELEX: 32018D1519
Language: lt
Date: 2018-10-09 00:00:00
Title: 2018 m. spalio 9 d. Komisijos įgyvendinimo sprendimas (ES) 2018/1519, kuriuo iš dalies keičiamas Įgyvendinimo sprendimas 2014/150/ES dėl laikino eksperimento organizavimo numatant tam tikras leidžiančias nukrypti nuostatas, taikomas prekybai kviečių, miežių, avižų ir kukurūzų populiacijomis pagal Tarybos direktyvą 66/402/EEB (pranešta dokumentu Nr. C(2018) 5470) (Tekstas svarbus EEE.)

12.10.2018   
               
               
                  LT
               
               
                  Europos Sąjungos oficialusis leidinys
               
               
                  L 256/65
               
            
         KOMISIJOS ĮGYVENDINIMO SPRENDIMAS (ES) 2018/1519
         2018 m. spalio 9 d.
         kuriuo iš dalies keičiamas Įgyvendinimo sprendimas 2014/150/ES dėl laikino eksperimento organizavimo numatant tam tikras leidžiančias nukrypti nuostatas, taikomas prekybai kviečių, miežių, avižų ir kukurūzų populiacijomis pagal Tarybos direktyvą 66/402/EEB
         
            
               (pranešta dokumentu Nr. C(2018) 5470)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 13a straipsnį,
         kadangi:
         
                     (1)
                  
                  
                     Komisijos įgyvendinimo sprendimu 2014/150/ES (2) ES nustatyta, kaip iki 2018 m. gruodžio 31 d. organizuojamas laikinas eksperimentas, kuriame gali dalyvauti bet kuri valstybė narė, siekiant įvertinti, ar sėklos iš populiacijų, kaip apibrėžta to sprendimo 2 straipsnyje, priskiriamų rūšims Avena spp., Hordeum spp., Triticum spp. ir Zea mays L, auginimas siekiant prekiauti ir prekyba ja tam tikromis sąlygomis gali būti geresnė alternatyva nei draudimas prekiauti sėkla, kuri neatitinka Direktyvos 66/402/EEB 2 straipsnio 1 dalies E, F ir G punktų reikalavimų dėl tam tikrų rūšių sėklų veislinių aspektų ir tos direktyvos 3 straipsnio 1 dalies reikalavimų dėl pateikimo rinkai turint oficialų sertifikatą, kaip antai „sertifikuota sėkla“, „sertifikuota pirmosios reprodukcijos sėkla“ arba „sertifikuota antrosios reprodukcijos sėkla“;
                  
               
                     (2)
                  
                  
                     vertinimas dar nėra baigtas, nes dėl kelių eksperimento aspektų reikia surinkti daugiau informacijos per ilgesnį laikotarpį. Todėl būtina pratęsti laikinojo eksperimento trukmę;
                  
               
                     (3)
                  
                  
                     iki šiol tame laikinajame eksperimente dalyvavo šešios valstybės narės. Atsižvelgiant į šio eksperimento trukmės pratęsimą, tikslinga leisti naujoms valstybėms narėms pradėti dalyvauti ne vėliau kaip 2019 m. gruodžio 31 d.;
                  
               
                     (4)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas 2014/150/ES iš dalies keičiamas taip:
            
                        a)
                     
                     
                        3 straipsnio 1 dalyje žodžiai „2017 m. sausio mėn.“ pakeičiami žodžiais „2019 m. gruodžio 31 d.“;
                     
                  
                        b)
                     
                     
                        19 straipsnyje žodžiai „2018 m. gruodžio 31 d.“ pakeičiami žodžiais „2021 m. vasario 28 d.“
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2018 m. spalio 9 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL 125, 1966 7 11, p. 2309/66.
         
            (2)  2014 m. kovo 18 d. Komisijos įgyvendinimo sprendimas 2014/150/ES dėl laikino eksperimento organizavimo numatant tam tikras leidžiančias nukrypti nuostatas, taikomas prekybai kviečių, miežių, avižų ir kukurūzų populiacijomis pagal Tarybos direktyvą 66/402/EEB (OL L 82, 2014 3 20, p. 29).